**Nyírábrány Nagyközség Önkormányzata Képviselő-testületének**

**a helyi iparűzési adóról szóló**

**6/2016. (III. 25.) önkormányzati rendelet**

**módosításáról szóló**

**……./2021. (I. 5.) önkormányzati rendelet tervezet**

**előzetes hatásvizsgálata és indokolása**

**a jogalkotásról szóló 2010. évi CXXX. törvény (a továbbiakban: Jat.) alapján**

**Előzetes hatásvizsgálat**

**1. A jogszabály-tervezet hatásai:**

* 1. **Társadalmi hatások:** Az ideiglenes helyi iparűzési adókötelezettség megszűntetésével az adóalanyok adminisztrációs terhei csökkennek.
  2. **Gazdasági, költségvetési hatás:** Az ideiglenes jelleggel végzett iparűzési tevékenység utáni adókötelezettség megszűntetésével a 180 napot meghaladó tevékenységet folytató adóalanyok az állandó iparűzési adóra vonatkozó szabályok szerint fizetik meg az adót.

* 1. **Környezeti hatások:** A rendelettervezetben foglaltak végrehajtásának környezetre gyakorolt hatása nincs.
  2. **Egészségügyi következmények:** A rendelettervezetben foglaltak végrehajtásának egészségügyi következményei nincsenek.
  3. **Adminisztratív terheket befolyásoló hatások:** Adminisztratív terhet nem keletkeztet.
  4. **A jogszabály megalkotásának szükségessége, a jogalkotás elmaradásának várható következményei:** A rendelet tervezet elfogadásának hiánya törvényességi felügyeleti intézkedést vonhat maga után.
  5. **A jogszabályok alkalmazásához szükséges személyi, szervezeti, tárgyi és pénzügyi feltételek:** A jogszabály alkalmazásához szükséges személyi, szervezeti, tárgyi és pénzügyi feltételek a Nyírábrányi Közös Önkormányzati Hivatalnál rendelkezésre állnak.

**Indokolás**

A Jat. 18. § (1) értelmében a jogszabály tervezetéhez a jogszabály előkészítője indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait.

A jogszabály indokolását az alábbiak szerint ismertetem:

**Általános indokolás**

A Magyar Közlöny 261. számában került kihirdetésre az egyes adótörvények módosításáról szóló 2020. évi CXVIII. törvény (a továbbiakban: Mód. törvény).

A Mód. törvény III. fejezete módosítja a helyi adókról szóló 1990. évi C. törvény (a továbbiakban: Htv.) helyi iparűzési adóra vonatkozó rendelkezéseit.

**A módosítás következtében 2021. január 1-jétől megszűnik az ideiglenes jelleggel végzett iparűzési tevékenység adóztatása.**

**Részletes indokolás**

**1. §-hoz**

A javaslat az ideiglenes jellegű tevékenység utáni iparűzési adókötelezettség megszüntetése miatt szükséges szövegcserés módosítást fogalmazza meg.

**2. §-hoz**

A javaslat az ideiglenes jellegű tevékenység utáni iparűzési adókötelezettség megszűntetése miatt az ilyen jellegű tevékenység esetére helyileg szabályozott adó mértékének megállapításáról szóló rendelkezés hatályon kívül helyezését tartalmazza.

**3. §-hoz**

A rendelet hatálybalépéséről rendelkezik, és a rendelet hatályon kívül helyezésének időpontját állapítja meg.